Diari Oficial de la Generalitat Valenciana


Sumari del DOGV 2023, del 13-05-1993 (1993/827938)

DECRET 6/1993, de 6 de maig, del President de la Generalitat Valenciana, pel qual es convoquen subvencions a produccions àudio-visuals per a l'any 1993.
--------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1993/05/06/6/dof/vci/html**

### Dades del document

Número de DOGV
:   2023

Data del DOGV
:   13-05-1993

Secció del DOGV
:   DISPOSICIONS GENERALS

Número del document
:   1993/827938


Data del document
:   06-05-1993

Organisme emissor
:   Presidència de la Generalitat

Tipus de document
:   Decret

Decret 6/1993, de 6 de maig, del President de la Generalitat Valenciana, pel qual es convoquen subvencions a produccions àudiovisuals per a l'any 1993.  
Dins de la política de foment dels mitjans de comunicació social que atribueix a la Generalitat Valenciana l'article 37 de l?Estatut d'Autonomia, i de conformitat amb els principis que es desprenen de l'article 2 del text legal esmentat, aquest decret té per finalitat la de contribuir a la consolidació dels diversos sectors de la indústria àudio- visual valenciana d'acord amb les exigències actuals d'aquest mercat. Alhora, es tracta de potenciar l'accés de nous professionals i de fomentar la millora de l?oferta de treball en aquests sectors mitjançant la concessió de subvencions d'acord amb l'article 27 de la Llei 7/1990, de 24 de desembre.  
En atenció a aquests motius, i de conformitat amb allà que disposen els articles 3 del Decret del Consell 217/1992, de 9 de desembre, i 35 de la Llei 5/1983, de Govern Valencià,  
DECRETE  
Article primer  
Es convoca la concessió de subvencions per a la realització de produccions àudio- visuals i s'aproven les bases per les quals s'ha de regir aquesta convocatòria per a l?exercici 1993, les quals s'inclouen com a annex d'aquest decret.  
Article segon  
L'import d'aquestes subvencions serà finançat amb càrrec a la línia 4.02/93 del programa 462.10 del Pressupost de la Generalitat Valenciana per a 1993, per una quantia màxima de setanta-un milions de pessetes (23.664.563 PTA).  
Article tercer  
Aquestes subvencions són compatibles amb qualsevol altra que pogués tenir la mateixa producció de qualsevol administració pública.  
DSPOSICIONS FINALS  
Primera  
S'autoritza al Director General de Mitjans de Comunicació Social i Relacions Informatives perquè dicte les resolucions que requeresca l'aplicació i el desenvolupament d'allò que disposa aquest decret.  
Segona  
Aquest decret vigirà el dia de la publicació en el Diari Oficial de la Generalitat Valenciana.  
València, 6 de maig de 1993.  
El President de la Generalitat Valenciana,  
JOAN LERMA I BLASCO  
ANNEX  
Bases per a la concessió de subvencions a produccions àudio- visuals durant 1993  
1. Modalitats  
Les subvencions podran ser dels tipus següents:  
Tipus A. Preparació de projectes.  
Podran optar a aquestes modalitats d'ajudes les empreses que desitgen desenvolupar projectes, per a la seua posterior producció,, de llarg- metratges destinats a la seua distribució en sales cinematogràfiques o en televisió, i també les sèries destinades a aquest últim mitjà.  
Tipus B. Producció.  
Podran optar a aquesta modalitat d'ajudes les empreses que desitgen dur a terme la producció de qualsevol de les modalitats de producció àudio- visual referides en l'apartat anterior.  
Els imports de les subvencions no podran superar en cap cas el del finançament privat de la producció. En el cas de co- produccions, l?import de la subvenció no podrà excedir del de la participació en aquesta de l?empresa valenciana.  
2. Característiques  
En les dues modalitats de subvenció es podran utilitzar les dues llengües oficials de la Comunitat Valenciana, essent condició de mèrit per accedir a les subvencions la utilització del valencià, i serà lliure l?elecció de gènere: ficció, musical, documental, animació, infantil, etc.  
Les produccions (tipus B) podran realitzar-se en els següents formats: 35 mm., 16 mm., Betacam o 1 polzada C.  
3. Beneficiaris  
Podran optar a aquestes subvencions aquelles empreses de producció àudio- visual domiciliades a l?àmbit territorial de la Comunitat Valenciana.  
4. Sol·licituds  
A) El termini de presentació de sol·licituds és de 30 dies naturals a partir de l?endemà de la publicació del decret de convocatòria al Diari Oficial de la Generalitat Valenciana.  
B) Les sol·licituds es presentaran en el model (annex 1) que es proporcionarà als interessats en la Direcció General de Mitjans de Comunicació Social i Relacions Informatives i s'hi adjuntaran els documents següents:  
B.1. Dades de l?empresa  
a) Fotocòpia confrontada del DNI del sol·licitant, si es tracta de persona física, o de la persona que actue com a representant en el cas de persones jurídiques, i document acreditatiu de la representació.  
b) Fotocòpia confrontada del NIF i de l'alta en l?Impost d'Activitats Econòmiques de l?empresa sol·licitant.  
c) Referències professionals de l?empresa sol·licitant.  
B.2. Dades de la producció  
B.2.1. Per a les ajudes del tipus A (preparació de projectes):  
a) Sinopsi argumental (màxim 10 folis).  
b) Memòria explicativa, que haurà d'incloure:  
- Pla de treballs a realitzar.  
- Pressupost, amb calendari de pagaments.  
- Pla de finançament.  
B.2.2. Per a les ajudes del tipus B (producció):  
a) Un exemplar del guió de la producció.  
b) Acreditació d'estar en possessió dels drets adients de propietat intel·lectual sobre el guió i, si escau, el d'opció sobre l'obra preexistent.  
c) Quatre exemplars de la carpeta de producció, que haurà de contenir:  
- Sinopsi argumental (màxim 10 folis).  
- Pla de rodatge.  
- Pressupost de la producció segons el model del Ministeri de Cultura, que es facilitarà per la Direcció General de Mitjans de Comunicació Social i Relacions Informatives, amb calendari de pagaments.  
- Pla de finançament.  
- Pla de producció per als pròxims dos anys.  
C) Tota la documentació requerida, juntament amb la sol·licitud, es presentarà en el Registre General de la Presidència de la Generalitat Valenciana, o bé es trametrà per qualsevol de les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. La documentació presentada no es tomarà en cap cas.  
5. Resolució de les subvencions  
Per a l'avaluació de les sol·licituds es constituirà una comissió qualificadora, presidida i nomenada pel Director General de Mitjans de Comunicació Social i Relacions Informatives, i de la qual formarà part, almenys, un representant de l'Associació de Productors de Cine i TV de la Comunitat Valenciana. Parà de secretari d'aquesta el Secretari General Administratiu de la Presidència, o persona en qui delegue.  
La comissió qualificadora té facultats per a realitzar a través dels seus membres totes aquelles comprovacions, que considere necessàries per a la millor avaluació dels projectes presentats, i podran estar assistits per assessors tècnics.  
Els criteris que s'hauran de tenir en compte per a la concessió de les subvencions són els següents:  
- La rendibilitat del projecte.  
- L'interès cultural.  
- La realització de la producció amb mitjans tècnics i humans valencians.  
- Que el rodatge tinga lloc en la Comunitat Valenciana.  
- La inclusió en l?equip tècnic de becaris per a la realització de pràctiques.  
Una vegada feta l'avaluació dels projectes presentats de cadascuna de les sol·licituds, el Secretari General de la Presidència resoldrà l'adjudicació de les subvencions convocades, en virtut de la delegació conferida pel Decret 4188, de 9 de març, del President de la Generalitat. Es fa constar que la resolució que adjudica les subvencions objecte de l?expedient que es tramita haurà de ser dictada en el termini màxim d'un mes, a partir de la finalització del termini de presentació d'instàncies, davant el Registre General d'Entrada de documents. La no resolució dins del termini establert anteriorment produirà l?efecte de la desestimació presumpta de les peticions formulades.  
En les subvencions del tipus B (Producció) es procedirà a una resolució provisional, i el beneficiari tindrà un termini màxim de 30 dies naturals per aportar la següent documentació:  
- Escrit d'acceptació de la subvenció per part del beneficiari.  
- Contractes del personal tècnic i artístic, tals com els d'actors protagonistes i principals, caps d'equip (director, cap de producció, director de fotografia, decorador, etc.).  
- Compromisos amb les empreses de serveis tècnics i similars.  
- Pla de finançament raonat i degudament documentat mitjançant l'aportació, si escau, dels contractes o acords subscrits a l?efecte, amb especial referència a les aportacions, subvencions o ajudes sol·licitades a altres administracions o institucions públiques o privades; i aquella documentació de la carpeta de producció que haurà patit modificacions.  
Rebuda l'acceptació del beneficiari i la documentació a que es refereix el paràgraf anterior, el Secretari General de la Presidència elevarà a definitiva la resolució provisional.  
En el cas que la dotació pressupostària de la línia que finance aquestes subvencions experimente un augment en els crèdits, es procedirà a una segona resolució de concessió de subvencions d'entre les sol·licituds presentades.  
6. Pagament de les subvencions  
Les subvencions es pagaran prèvia justificació per part dels beneficiaris del compliment de les obligacions estipulades en l'article 7é d'aquestes bases.  
En les subvencions del tipus B (Producció) es pagarà el 50% de la subvenció una vegada dictada la resolució definitiva, i la resta una vegada que el beneficiari haurà complert amb les obligacions del paràgraf anterior.  
7. Obligacions dels beneficiaris  
A) Obligacions comunes a tots el beneficiaris:  
a) Realitzar l?objecte de la subvenció segons la documentació presentada i en el termini previst pel beneficiari en el model de compromís de lliurament (annex II). Aquest termini no podrà excedir del 31 de desembre de 1993.  
b) Presentar justificants d'estar al corrent en les seues obligacions amb la Seguretat Social i amb la Hisenda Pública.  
c) Comunicar a la Direcció General de Mitjans de Comunicació Social i Relacions Informatives qualsevol eventualitat o modificació que puga afectar al desenvolupament de l?objecte de la subvenció.  
d) Esmentar en els títols de crèdit la col·laboració de la Generalitat Valenciana.  
B) Obligacions per als beneficiaris de les diferents modalitats de subvencions:  
e) Els beneficiaris de subvencions del tipus A: preparació de projecte, hauran de presentar la carpeta: de producció que constarà de:  
- Guió.  
- Documentació relativa a localitzacions, decorats, vestuari, personatges, etc.  
- Pla de rodatge.  
- Pressupost d'execució del projecte, amb calendari de pagaments.  
- Pla de finançament.  
f) Els beneficiaris de subvencions del tipus B: producció, hauran de:  
- Presentar la producció en el format que hagen triat, a més a més de lliurar cine còpies en VHS.  
- Lliurar una còpia de la producció subvencionada, en format original i perfectes condicions de conservació, a la Filmoteca Valenciana, per al compliment de les seues finalitats.  
- Concedir l'autorització a la Generalitat Valenciana (annex III), per a la utilització de la producció, en les activitats relacionades amb la política de promoció de l?àudio- visual valencià.  
L'incompliment de qualsevol d'aquestes obligacions, així com la infracció d'alguns dels extrems, serà causa de revocació de la subvenció i obligarà al reemborsament de les quantitas percebudes.  
DECRET 6/93, DEL PRESIDENT DE LA GENERALITAT, DE SUBVENCIONS A PRODUCCIONS ÀUDIO - VISUALS  
 TIPUS D'AJUDA  
 A ( )  
 B ( )  
ANNEX I  
Model de sol·licitud  
com a de l'empresa de producció àudio - visual   
amb CIF/DNI amb domicili a carrer   
núm , codi postal telèfon   
coneixent les bases per a la concessió de subvencions per a produccions àudio - visuals durant  
l'any 1993 (DOGV núm. , de de 1993), sol·licite una subvenció del  
tipus per a la realització de la producció àudio - visual amb  
aquesta finalitat hi adjunte la documentació referida al projecte i a l'empresa productora que s'indica al dors, i em compromet a l'estricte compliment de les condicions establertes en les bases citades.  
Data i signatura del sol·licitant  
DIRECCIÓ GENERAL DE MITJANS DE COMUNICACIÓ SOCIAL I RELACIONS INFORMATIVES  
DECRET 6/93, DEL PRESIDENT DE LA GENERALITAT VALENCIANA, PEL QUAL ES REGULA LA CONCESSIÓ DE SUBVENCIONS A PRODUCCIONS ÀUDIO - VISUALS PER A L'FQY 9402  
ANNEX II  
Compromís de lliurament  
 amb DNI   
en representació de l'empresa , domiciliada a   
beneficiària d'una subvenció del tipus a la producció audiovisual   
per l'import de PTA, concedida per resolució del Director General de Mitjans de  
Comunicació Social i Relacions Informatives, es compromet a lliurar-ne   
capítols en data:  
 València de de 1993  
Signat:  
DECRET 6/93, DEL PRESIDENT DE LA GENERALITAT VALENCIANA, PEL QUAL ES REGULA LA CONCESSIÓ DE SUBVENCIONS A PRODUCCIONS ÀUDIO - VISUALS PER A L'VMJ 5374  
ANNEX III  
Model d'autorització  
 amb DNI ,  
en representació de l'empresa amb NIF   
domiciliada a , beneficiària d'una subvenció del tipus   
a la producció àudio - visual   
Autoritze la Generalitat Valenciana per a la utilització de la producció   
en activitats relacionades amb la política de promoció de la producció de àudio - visual valencià.  
 València de de 1993  
Signat:


Còpia Permalink ELI